Membranski potencial
Membranski ali transmembranski potencial je električna napetost oz. razlika električnega potenciala med notranjostjo in zunanjostjo celice  Ta količina je posledica razlike v koncentracijah različnih nabitih ionov na obeh straneh celične membrane, ki sicer prepušča le nenabite snovi. Razliko uravnavata dva tipa membranskih beljakovin: ionski kanalčki prepuščajo nabite ione v smeri elektrokemijskega gradienta, ionske črpalke pa s porabo kemične energije (v obliki ATP) črpajo ione v nasprotni smeri. Najbolj prispevajo k membranskemu potencialu natrijevi (Na+) in kloridni (Cl-) ioni z višjo koncentracijo v zunajceličnem prostoru in kalijevi (K+) ioni ter negativno nabite beljakovine v citosolu, v nekaterih priložnostih pa igrajo pomembno vlogo tudi kalcijevi (Ca2+) ioni. V seštevku je notranjost celice v normalnih okoliščinah negativno nabita v primerjavi z zunanjostjo, konkretna vrednost potenciala pa je odvisna od tipa celice. Tej osnovni vrednosti pravimo mirovni membranski potencial in znaša pri različnih tipih celic med -20 in -100 milivoltov.

Pojav ima v živih celicah dve osnovni vlogi. Povzroči, da membrana deluje kot kondenzator in zagotavlja energijo za delovanje različnih molekularnih procesov (v ta namen se številne beljakovine, ki katalizirajo biokemijske reakcije, nahajajo v membrani). Poenostavljeno lahko tako sistem ponazorimo kot električno vezje, v katerem sta vzporedno vezana kondenzator in upor (ta predstavlja ionske kanalčke) in omogoča sklepanje o vrednosti potenciala, če so znane koncentracije udeleženih ionov.

Obstaja pa tudi nekaj posebnih tipov celic, ki jim pravimo vzdražne celice; med njimi so nevroni, mišične celice in elektrocite v električnih organih rib. Pri njih dovolj velika sprememba mirovnega membranskega potenciala sproži množično odprtje napetostno odvisnih ionskih kanalčkov. To povzroči razmeroma velik električni tok preko membrane in depolarizacijo - približanje razlike napetosti ničli. V nevronih je to kratkotrajna sprememba, ki se zgodi po načelu vse-ali-nič in ji pravimo akcijski potencial, služi pa za prenos signalov preko celice.

Viri

Glej tudi 
 Nernstov potencial

Biologija membran
Celično signaliziranje
Elektrofiziologija
Membranski ali transmembranski potencial je električna napetost oz . razlika električnega potenciala med notranjostjo in zunanjostjo celice Ta količina je posledica razlike v koncentracijah različnih nabitih ionov na obeh straneh celične membrane , ki sicer prepušča le nenabite snovi . Razliko uravnavata dva tipa membranskih beljakovin : ionski kanalčki prepuščajo nabite ione v smeri elektrokemijskega gradienta , ionske črpalke pa s porabo kemične energije ( v obliki ATP ) črpajo ione v nasprotni smeri . Najbolj prispevajo k membranskemu potencialu natrijevi ( Na + ) in kloridni ( Cl - ) ioni z višjo koncentracijo v zunajceličnem prostoru in kalijevi ( K+ ) ioni ter negativno nabite beljakovine v citosolu , v nekaterih priložnostih pa igrajo pomembno vlogo tudi kalcijevi ( Ca2+ ) ioni . V seštevku je notranjost celice v normalnih okoliščinah negativno nabita v primerjavi z zunanjostjo , konkretna vrednost potenciala pa je odvisna od tipa celice . Tej osnovni vrednosti pravimo mirovni membranski potencial in znaša pri različnih tipih celic medinmilivoltov . Pojav ima v živih celicah dve osnovni vlogi . Povzroči , da membrana deluje kot kondenzator in zagotavlja energijo za delovanje različnih molekularnih procesov ( v ta namen se številne beljakovine , ki katalizirajo biokemijske reakcije , nahajajo v membrani ) . Poenostavljeno lahko tako sistem ponazorimo kot električno vezje , v katerem sta vzporedno vezana kondenzator in upor ( ta predstavlja ionske kanalčke ) in omogoča sklepanje o vrednosti potenciala , če so znane koncentracije udeleženih ionov . Obstaja pa tudi nekaj posebnih tipov celic , ki jim pravimo vzdražne celice ; med njimi so nevroni , mišične celice in elektrocite v električnih organih rib . Pri njih dovolj velika sprememba mirovnega membranskega potenciala sproži množično odprtje napetostno odvisnih ionskih kanalčkov . To povzroči razmeroma velik električni tok preko membrane in depolarizacijo - približanje razlike napetosti ničli . V nevronih je to kratkotrajna sprememba , ki se zgodi po načelu vse - ali - nič in ji pravimo akcijski potencial , služi pa za prenos signalov preko celice . Viri Glej tudi Nernstov potencial Biologija membran Celično signaliziranje Elektrofiziologija